मंगलवार को खेले गए डे नाइट वनडे मैच में दक्षिण अफ्रीका ने टॉस जीता और पहले गेंदबाजी करने का फैसला किया। पोर्ट एलजाबेथ में खेले जा रहे इस मैच में भारत की ओर से पहला विकेट 48 के स्कोर पर शिखर धवन के तौर पर गिरा। धवन ने 34 रन बनाए और रबाडा की गेंद के शिकार बने। उसके बाद पारी कप्तान विराट कोहली ने संभाली। हालांकि, वह दुर्भाग्यवश 36 रन के स्कोर पर रन आउट हो गए। डुमिनी ने भारतीय कप्तान को रन आउट किया।